
Text rozhodnutia
Súd: Krajský súd Banská Bystrica Spisová značka: 15Co/190/2016 Identifikačné číslo súdneho spisu: 6413202352 Dátum vydania rozhodnutia: 12. 05. 2016 Meno a priezvisko sudcu, VSÚ: JUDr. Klaudia Kosková ECLI: ECLI:SK:KSBB:2016:6413202352.2 Uznesenie Krajský súd v Banskej Bystrici v právnej veci navrhovateľa S.. C. R., ul. I. XX, C. J., správca konkurznej podstaty úpadcu: K. O., nar. XX.XX.XXXX, bytom C. XX, proti odporkyni K. O., rod. C., nar. XX.XX.XXXX, bytom R. XXXX, U., v konaní právne zastúpená JUDr. Ľubomírom Ivanom, advokátom, Dukelských hrdinov 16, Zvolen, v konaní o vyporiadanie bezpodielového spoluvlastníctva manželov, na odvolanie úpadcu K. O., nar. XX. XX. XXXX, proti rozsudku Okresného súdu Žiar nad Hronom zo dňa 19. 11. 2015, č. k. 6C/33/2013 - 147, takto r o z h o d o l : Odvolanie úpadcu K. O., nar. XX. XX. XXXX o d m i e t a . o d ô v o d n e n i e : Napadnutým rozsudkom okresný súd rozhodol tak, že: „I. U r č u j e s a , že z vecí, ktoré mali úpadca a odporkyňa v bezpodielovom spoluvlastníctve manželov p r i p a d á úpadcovi nehnuteľnosť nachádzajúca sa v k. ú. I. vedená na LV č. XXXX ako byt číslo X, na 1. poschodí bytového domu súp. číslo XXXX v D. D. na T. ulici, vo vchode číslo X, o celkovej podlahovej ploche 71,83 m2 v celosti a k nemu patriaci spoluvlastnícky podiel na spoločných častiach, zariadeniach a príslušenstve domu a na pozemku C-KN parcela č. XXXX zastavaná plocha vo výmere 678 m2 vo výške 7183/443500, a to v hodnote 50.000,- Eur, ďalej osobné motorové vozidlo Subaru Forester rok výroby 2002, evidenčné číslo BB XXXCE, VIN: S v hodnote 1.000,- Eur, samonabíjacia pištoľ Glock 23 kaliber 40 Smith & Wesson, výrobné číslo J a malorážka opakovacia výrobca Zbrojovka Brno, kaliber 22.LR, výrobné číslo O tieto dve položky v hodnote spolu 1.500,- Eur, pričom úpadcovi pripadá dlh vo výške 310,43 Eur voči spoločnosti Spravbyt s.r.o. II. Vo zvyšku súd návrh navrhovateľa z a m i e t a . III. Úpadca je p o v i n n ý zaplatiť odporkyni z titulu vyporiadania bezpodielového spoluvlastníctva manželov čiastku 9.481,31 Eur v lehote 30 dní odo dňa právoplatnosti tohto rozsudku. IV. O trovách konania b u d e rozhodnuté po právoplatnosti tohto rozsudku.“ Proti rozsudku okresného súdu podal odvolanie úpadca - K. O., nar. XX. XX. XXXX. Krajský súd, ako súd odvolací, skúmal, či osoba, ktorá podala odvolanie je oprávnená na podanie odvolania. Podľa § 201 O. s. p. účastník môže napadnúť rozhodnutie súdu prvého stupňa odvolaním, pokiaľ to zákon nevylučuje. Z pripojeného odvolania odvolací súd zistil, že odvolanie podal úpadca K. O. osobne, na prvostupňovom súde dňa 18. 02. 2016. Vzhľadom na to, že v priebehu konania bol dňa 02. 10. 2013 na majetok pôvodného navrhovateľa (súčasného úpadcu) vyhlásený Okresným súdom Banská Bystrica konkurz pod sp. zn. 1K/29/2013, súd potom ďalej pokračoval v konaní so správcom konkurznej podstaty úpadcu tak, ako to vyplýva z ust. § 53 ods. 3 písm. b) zák. č. 7/2005 Z. z. o konkurze a reštrukturalizácii v platnom znení. Správca teda namiesto úpadcu vstúpil do konania dňom vyhlásenia konkurzu a stal sa namiesto úpadcu účastníkom konania. Pokiaľ teda podal odvolanie úpadca, uvedené odvolanie bolo podané vzhľadom na vyššie uvedené skutočnosti neoprávnenou osobou, a preto v zmysle § 218 ods. 1 písm. d) O. s. p. odvolanie úpadcu odmietol ako odvolanie podané niekým, kto na odvolanie nie je oprávnený. Zároveň odvolací súd naviac dodáva, že odvolanie bolo podané oneskorene, teda potom, ako sa stal rozsudok okresného súdu právoplatný dňom 20. 01. 2016. O veci senát odvolacieho súdu rozhodol pomerom hlasov 3 : 0. Poučenie: Proti tomuto rozhodnutiu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2016:6413202352.2 (dáta aktuálne k 13. 11. 2026). Záväzné je znenie zverejnené súdom.




